Guillaume Joseph Dupaix
De Guillaume Joseph Dupaix, alias Guillermo Dupaix, gebuer den 22. Januar 1746 zu Vielsalm (deemools am Herzogtum Lëtzebuerg) a gestuerwen 1818 a Mexiko, war e lëtzebuergeschen Archeolog an Entdeckungsreesenden, deen als Pionéier vun der prekolumbianescher Archeologie a Mexiko gëllt.

Hien huet seng Carrière an der spuenescher Arméi gemaach. Seng Mamm ass bei senger Gebuert gestuerwen a säi Papp huet sech nees bestuet an ass mat der Famill op Fréiseng geplënnert. De Guillaume Dupaix ass 1767 mat 21 Joer a Spuenien an d'Arméi gaangen. 1784 gouf hien teniente (Lieutenant) a 1790 Capitaine. Hien ass 1791 a Neispuenien gaangen a sollt déi lescht 27 Joer vu sengem Liewen a Mexiko verbréngen.

Nodeems hien 1801 mat 55 Joer pensionéiert gouf, huet de Vize-Kinnek José de Iturrigaray hien am Oktober 1804 beoptragt, tëschent 1805 an 1809 dräi kinneklech archeologesch Expeditiounen ze féieren, fir antik Monumenter a Skulpturen an Neispuenien ze dokumentéieren. Den Dupaix ass Auteur vun engem ëmfangräichen archeologesche Wierk.

Bibliographie
 1834. Antiquités Mexicaines. Relation des trois expéditions du Capitaine Dupaix ordonnés en 1805, 1806 et 1807, pour la recherche des antiquités du pays notamment celles de Mitla et de Palenque; accompagnée des dessins de Castañeda. Vols. 1-3. Paris. 
 1969. Expediciones acerca de los monumentos de la Nueva España, 1805-1808. Madrid.

Literatur 
 Le Brun, F., C. Wey & L. López Lujan, 2020. 
Un tournant fondamental. Dupaix et Humboldt: précurseurs de l'archéologie du «Nuevo Mundo» (1/3). Die Warte 36/2636 vum 9. Januar 2020, S. 6-7.
Un explorateur luxembourgeois méconnu. Guillaume alias "Guillermo" Dupaix (1746-1818) est à l'origine des premières expéditions archéologiques au Mexique (1805-1808). Die Warte 37/2637 vum 16. Januar 2020, S. 4-5.
Une rencontre décisive. Dupaix et Humboldt à Mexico en 1803 ou l'essor de l'Archéologie du «Nuevo Mundo» (3/3). Die Warte 39/2639 vum 30. Januar 2020, S. 4-5. 
 Le Brun-Ricalens, F., 2014. Guillaume Joseph Dupaix (1746-1818) alias Guillermo Dupaix : un Luxembourgeois méconnu aux origines de l'archéologie précolombienne et mexicaine. Archaeologia luxemburgensis 1: 130-151.
 López Luján, L., 2015. El capitán Guillermo Dupaix y su álbum arqueológico de 1794. .

Gebuer 1746
Lëtzebuergesch Archeologen
Gestuerwen 1818
Lëtzebuergesch Auteuren